

**Қазақстан Республикасы Қаржы министрлiгiнiң Мемлекеттiк қаржы институтын құру туралы**

Қазақстан Республикасы Министрлер Кабинетiнiң Қаулысы 1995 жылғы 14 шiлдедегi N 970

      Республика қаржы жүйесiнiң жоғары бiлiктi кадрларға деген
қажеттiлiгiн қанағаттандыру мақсатында Қазақстан Республикасының
Министрлер Кабинетi қаулы етедi:

      1. Қазақстан Республикасы Қаржы министрлiгiнiң Рымбек
Байсейiтов атындағы Семей қаржы-экономикалық техникумының
және Қазақстан Республикасы Бiлiм министрлiгiнiң Семей
коммерциялық техникумының негiзiнде Қазақстан Республикасы
Қаржы министрлiгiнiң Мемлекеттiк қаржы институтын құру туралы
Қазақстан Республикасы Қаржы министрлiгiнiң ұсынысы қабылдансын.

      2. Қазақстан Республикасының Мемлекеттiк мүлiктi басқару
жөнiндегi мемлекеттiк комитетi бiр ай мерзiм iшiнде Семей
облыстық қазынашылық басқармасының үйiн, сондай-ақ Семей
коммерциялық техникумының оқу корпусы мен жатақханасын мүлкiмен
бiрге Қазақстан Республикасы Қаржы министрлiгiнiң Мемлекеттiк
қаржы институтының балансына белгiленген тәртiппен тапсыратын
болсын.

      3. Қазақстан Республикасының Қаржы министрлiгi:

      Қазақстан Республикасы Қаржы министрлiгiнiң Мемлекеттiк
қаржы институтының жарғысын бекiтiп, оның құрылымын, мамандықтары
мен мамандандырулар тiзбесiн айқындасын;

      1995 жылға арналған республикалық бюджеттi нақтылау
кезiнде Қазақстан Республикасы Қаржы министрлiгiнiң Мемлекеттiк
қаржы институтын ұстауға және оның материалдық-техникалық
базасын нығайтуға қаражат бөлiнуiн көздесiн.

 Қазақстан Республикасының
 Премьер-министрi

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК